দ্বিতীয়_বিশ্বযুদ্ধে_নারী
কর্মক্ষেত্র
থাম্ব|দ্বিতীয় বিশ্বযুদ্ধের মহিলাদের স্মৃতিসৌধ, লন্ডন। থাম্ব|এলিজাবেথ গুরলে একটি রেডিও বার্তা প্রেরণ করছেন। |alt=|বাম যখন প্রথম বিশ্বযুদ্ধের মতো ব্রিটেন যুদ্ধে গিয়েছিল, তখন মহিলাদের জন্য নিষিদ্ধ কাজের সুযোগ উন্মুক্ত হয়েছিল। মহিলাদের যুদ্ধক্ষেত্রে ব্যবহৃত অস্ত্র তৈরি করতে কারখানায় ডেকে আনা হয়েছিল। মহিলারা বাড়ি পরিচালনার দায়িত্ব নেন এবং হোম ফ্রন্টের বীরাঙ্গনা হয়েছিলেন। কারুথারসের মতে, মহিলাদের এই শিল্প কর্মসংস্থান নারীদের আত্ম-সম্মানকে উল্লেখযোগ্যভাবে উত্থাপন করেছিল কারণ এটি তাদের পূর্ণ সম্ভাবনা বাস্তবায়ন করতে এবং যুদ্ধে তাদের অংশ নিতে সক্ষম করেছিল। যুদ্ধের সময়, মহিলাদের আদর্শিক ভূমিকা "গৃহবধূ" এর দায়িত্ব একটি দেশপ্রেমিক দায়িত্বে রূপান্তরিত হয়েছিল। কারুথারসের হিসাবে, গৃহিনীরা হিটলারকে হারাতে বীরাঙ্গনা হয়ে উঠেছিল। গৃহের কাজের পরিবর্তে বাইরের কাজ করে মহিলারা সামজিক কাঠামোতে পরিবর্তন আনে। দ্বিতীয় বিশ্বযুদ্ধের সময় সমাজে চাকরির ক্ষেত্রে নারী এবং পুরুষ উভয়ই অংশ নিয়েছিল। মহিলারা যখন পূর্বে পুরুষদের দ্বারা অধিষ্ঠিত কর্মশক্তি এবং যুদ্ধের শিল্পে প্রবেশ শুরু করে, তখন মহিলা ও পুরুষদের বিভাজন হ্রাস পেতে শুরু করে। ১৯৪০-১৯৪৩ সালের মধ্যে ক্রমবর্ধমান সংখ্যক মহিলাকে শিল্পের চাকরিতে বাধ্য করা হয়েছিল। শ্রম মন্ত্রণালয়ের জরিপ অনুসারে, শিল্প কর্মে নারীদের সংখ্যা ১৯৩৮-্১৯৪৫ সালে ১৯.৭৫ শতাংশ থেকে ২৭ শতাংশে দাঁড়িয়েছে। মহিলাদের গৃহকর্মের পাশাপাশি চাকরি করতে হওয়ায়ে তাদের পক্ষে কারখানাগুলিতে দিন কাটাতে খুব কষ্ট হয়েছিল এবং ফলস্বরূপ, অনেক মহিলা কর্মক্ষেত্রে তাদের চাকরি রাখতে অক্ষম ছিল। ব্রিটেনে ১৯৪২ সালে শ্রম ঘাটতি দেখা যায় যেখানে সশস্ত্র বাহিনীর জন্য আনুমানিক ১৫ লাখ লোকের প্রয়োজন ছিল এবং যুদ্ধাস্ত্র এবং অন্যান্য পরিষেবাদিগুলোর জন্য অতিরিক্ত ৭ লাখ ৭৫ হাজার জনের প্রয়োজন ছিল। এই "শ্রম দুর্ভিক্ষ" চলাকালে প্রচারের লক্ষ্য ছিল মানুষকে শ্রমবাহিনীতে যোগ দেওয়ানো এবং যুদ্ধে তাদের কিছুটা করার জন্য উদ্বুদ্ধ করা। বিভিন্ন ধরনের প্রচারে নারীরা টার্গেট শ্রোতা ছিল কারণ তারা পুরুষদের তুলনায় যথেষ্ট কম বেতন পেতো। এমনকি যদি মহিলারা একজন পুরুষের মতো দক্ষতার স্তরের সাথে চাকরিগুলো প্রতিস্থাপন করে, তাদের লিঙ্গের কারণে তাদের উল্লেখযোগ্যভাবে কম বেতন দেওয়া হয়েছিল। একমাত্র ইঞ্জিনিয়ারিং শিল্পে, দক্ষ এবং আধা-দক্ষ মহিলা শ্রমিকের সংখ্যা ১৯৪০-১৯৪২ সালে ৭৫ শতাংশ থেকে বেড়ে ৮৫ শতাংশে দাঁড়িয়েছে। গাজলির মতে, নারীদের পুরুষদের তুলনায় কম বেতন দেওয়া হলেও এটি স্পষ্ট যে যুদ্ধের কাজে লিপ্ত হওয়া এবং পুরুষদের দ্বারা সংরক্ষিত চাকরি নিয়ে মহিলারা শিল্প বিভাজনকে হ্রাস করেছিলেন। থাম্ব|১৯৪৩ সালে ব্রিটেন সফরে আসা এলেনর রুজভেল্টের সাথে নারী মেকানিস্ট। ব্রিটেনে নারীরা যুদ্ধের প্রচেষ্টায় অপরিহার্য ছিল। ব্রিটিশ যুদ্ধের প্রয়াসে বেসামরিক পুরুষ নারীদের অবদানকে "হোম ফ্রন্ট" শব্দটি ব্যবহার করা হয়েছিল। মহিলাদের খালগুলিতে কাজ করার জন্য, অভ্যন্তরীণ নৌপথ দিয়ে ইউকেজুড়ে বার্জের মাধ্যমে কয়লা সরবরাহ করার জন্য নিয়োগ দেওয়া হয়েছিল। অনেক মহিলা উইমেন অক্সিলিয়ারি ফায়ার সার্ভিস, উইমেন অক্সিলিয়ারি পুলিশ কর্পস এবং এয়ার রেড প্রিকশান (পরে সিভিল ডিফেন্স) এ সেবা দিয়েছিলেন। অন্য মহিলারা স্বেচ্ছাসেবক পরিষেবা এবং স্যালভেশন আর্মির সাথে স্বেচ্ছাসেবী কল্যাণমূলক কাজ করেছেন। ওমেন্স রয়্যাল নেভাল সার্ভিস (ডাব্লুআরএনএস বা "রেনস"), মহিলা সহায়ক বিমান বাহিনী (ডাব্লুএএএফ বা "ওয়াফস") এবং সহায়ক টেরিটোরিয়াল সার্ভিস (এটিএস) তে মহিলাদের নিয়োগ দেওয়া হয়। সহায়ক পরিষেবা যেমন এয়ার ট্রান্সপোর্ট অক্সিলারিও মহিলাদের নিয়োগ দেয়। যুদ্ধের প্রাথমিক পর্যায়ে এই ধরনের পরিষেবাগুলো কেবল স্বেচ্ছাসেবীদের উপর নির্ভরশীল ছিল, তবে ১৯৪১ সালের মধ্যে ব্রিটিশ ইতিহাসে প্রথমবারের মতো নারীর জন্য সদস্যপদ বাড়ানো হয়েছিল এবং এই তিনটি সংস্থায় প্রায় ৬ লাখ নারীকে নিয়োগ দেওয়া হয়েছিল। এই সংস্থাগুলোতে বিদেশে এবং দেশে মহিলারা সেনাবাহিনী, রয়্যাল এয়ার ফোর্স (আরএএফ) এবং রয়েল নেভির জন্য বিস্তৃত কাজ সম্পাদন করেছেন। এই কাজগুলো রন্ধনশিল্পী, কেরানি এবং টেলিফোনিস্টের মতো প্রচলিত স্ত্রীলোকের ভূমিকা থেকে শুরু করে মেকানিক, আর্মারার, সার্চলাইট এবং বিমানবিরোধী যন্ত্রের অপারেটরের মতো প্রচলিত পুংলিঙ্গ কর্তব্য পর্যন্ত বিস্তৃত ছিল। মহিলাদের যুদ্ধের ইউনিটে পাঠানো হয়নি, তবে তারা বিমানবিরোধী ইউনিটগুলিতে বিমান ও ভি-১ ক্ষেপণাস্ত্রে গুলি চালিয়ে যুদ্ধের জন্য স্বেচ্ছাসেবক হতে পারতো। নাগরিক মহিলারা স্পেশাল অপারেশন এক্সিকিউটিভ (এসওই) তে যোগ দিয়েছিলেন, যাতে তারা নাৎসি অধিনস্থ ইউরোপে গোপন এজেন্ট এবং আন্ডারগ্রাউন্ড রেডিও অপারেটরের মতো উচ্চ বিপদের ভূমিকা পালন করেছিল।